open-index/open-wikipedia-markdown huggingface dataset:
Aznavour

***Aznavour*** () je francúzsky životopisný film, ktorý mal premiéru v októbri 2024. Film režisérov Mehdi Idir a Grand Corps Malade sa zameriava na biografiu francúzskeho speváka Charlesa Aznavoura. Do hlavnej úlohy bol vybratý Tahar Rahim.

Film zaznamenáva a poskytuje komplexný pohľad na to, ako Aznavour zvládal výzvy spojené so slávou a ako zostal verný svojmu umeniu napriek tlaku priemyslu. Dielo preskúmava aj jeho prínos k francúzskej kultúre, jeho vplyv na globálnu hudobnú scénu a trvalé dedičstvo, ktoré po sebe zanechal ako spevák, skladateľ a herec.

## Dej
Syn utečencov, malý, chudobný, s chrapľavým hlasom, ktorý nemal šancu na úspech v šoubiznise. No vďaka tvrdej práci, vytrvalosti a mimoriadnej vôli sa Charles Aznavour stal pamätníkom piesne a symbolom francúzskej kultúry. S viac ako 180 mil. predanými nahrávkami po celom svete sa stal Aznavour jedinečným a bol inšpiráciou pre celé generácie. Životopisný film zobrazuje najdôležitejšie momenty z života francúzskeho speváka.

## Herecké obsadenie
* Tahar RahimCharles Aznavour
* Victor MeuteletJohnny Hallyday
* Tiffany HofstetterKimberly
* Bastien BouillonPierre Roche
* Rupert Wynne-JamesFrank Sinatra
* Marie-Julie BaupÉdith Piaf
* Etienne Guillou-KervernJean-Louis Jaubert
* Camille MoutawakilAïda Aznavour
* Roxane BarazzuolSeda Aznavour
* Gulia AvetisyanMélinée Manouchian
* Petra SilanderUlla Thorsell
* Benjamin CleryFrancis Blanche
* Lionel CecilioGilbert Bécaud
* Anaïs Spinelli-HerryMichèle Mercier
* Cécile Auxire-MarmougetRégine
* Hovnatan AvédikianMisha Aznavourian
* Elisabeth DudaJeanne
* Tigran MekhitarianMissak Manouchian

## Fakty a zaujímavosti
* Natáčanie prebiehalo od 30. mája 2023 do 17. novembra 2023 a konalo sa v Paríži, Rouen, Normandii a Bulharsku.
* Aby sa Tahar Rahim pripravil na Aznavoura, sledoval hodiny rozhovorov a chodil na hodiny klavíra, reči tela a spevu. Herec totiž na plátne spieva, aj keď v celovečernom filme sú použité aj pôvodné piesne Charlesa Aznavoura.
* Režisérske duo schválil Charles Aznavour, ktorý si ich sám vybral pre réžiu pred svojou smrťou, najmä po tom, čo naňho zapôsobil ich film *Pacienti* (2016).
* Film bol v prvý deň svojho francúzskeho uvedenia na vrchole pokladníc so 101 826 divákmi v 375 kinách.
* Od premiéry videlo vo Francúzsku snímku 2 028 341 divákov.

## Galéria

Súbor:CINEMANIA 30e AZNAVOUR nov.092024 ©Viviengaumand 3 (2).jpg
Súbor:Tahar Rahim et Grand Corps Malade 2024.jpg
Súbor:Aida Aznavourian 2024.jpg


## Referencie

## Iné projekty

## Externé odkazy
* ''Aznavour'' v Pathé films
* 
* 
* 
* 

Kategória:Filmy podľa názvu
Kategória:Filmy z 2024
Kategória:Francúzske biografické filmy
Kategória:Francúzske filmy inšpirované skutočnou udalosťou
Ján Juraj Harruckern

Barón **Ján Juraj Harruckern** (maď. *György János Harruckern*, nem. *Johann Georg Freiherr von Harruckern*; * 25. marec 1664, Schenkenfelden† 28. apríl 1742, Viedeň) bol uhorský statkár rakúskeho pôvodu.

## Životopis
Jeho otec Juraj Harruckern (16321692) bol tkáčsky majster, matka sa volala Alžbeta Schlöger. Vzdelanie absolvoval v Steyri a Linzi. Prvýkrát sa v roku 1689 ujal funkcie účtovníka Dvorskej komory v Dolnom Rakúsku. V roku 1695 bol preložený do generálnej vojnovej komisie, kde sa stal potravinovým komisárom armády. V roku 1710 mu uhorský kráľ Karol III. udelil najskôr titul dvorného komorského radcu, neskôr titul rytiera (1718, Reichsritter) a baróna (1729, barón). Tak tomu bolo aj v prípade rozdeľovania majetku, ktorý sa vracal späť do štátnej pokladnice a stal sa nespravovaným v oblastiach Békešskej župy, Čongrádskej župy a Zarándskej župy. Jeho majetkom sa stal okrem iného aj zámok v Gyule. Od roku 1729 až do svojej smrti (1742) bol županom v Békešskej župe.

S pomocou svojho organizačného talentu a vedomostí z oblasti financií a hospodárskej politiky zakladal nové dediny a oživil priemysel a obchod. Jeho prvou a najdôležitejšou prácou bolo zakladanie osád na územiach oslobodených spod osmanskej nadvlády. Organizoval osídľovanie tohoto územia slovenskými poddanými, ako aj osadníkmi z Nemecka. Motiváciu pre nich bolo zrušenie cirkevného desiatku. Správa o jeho humánnom zaobchádzaní sa rýchlo rozšírila, a tak sa osadníci hrnuli na jeho panstvá. Obrábali pôdu, založil vinice a začal s chovom zvierat.

## Rodina
Barón Harruckern bol dvakrát ženatý. Jeho prvou manželkou bola Anna Fellner a druhou manželkou Anna Mária Vorstern. S druhou manželkou mal 5 detí.

* František Domonkos (16961775) bol veľkostatkár a pán Békešskej župy
* Johanna
* Jozef (?1741)
* Mária Cecília

## Galéria

Súbor:Harruckern_János_György_(1664-1742)_portréja.jpg|Portrét Jána Juraja Harruckerna
Súbor:Harruckern_Ferenc_(1696-1775)_portréja.JPG|Barón František Harruckern (1696 – 1775), syn Jána Juraja Harruckerna
Súbor:Harruckern_bárói_címer.JPG|Uhorský barónsky erb rodiny Harruckernovcov
Súbor:Szarvas_Harruckern.JPG|Busta v Sarvaši


## Referencie

## Iné projekty

Kategória:Rakúske vojenské osobnosti
Kategória:Župani
Ondrej Áchim

**Ondrej Áchim** (, * 15. marec 1871, Békešská Čaba, Uhorsko† 15. máj 1911, Békešská Čaba) bol slovenský politik v Békešskej župe.

## Životopis
Ondrej Áchim bol uhorský roľnícky politik. Narodil sa v rodine roľníkov Dolnozemských Slovákov, v Békešskej Čabe. Prezývali ho „Sedliacky kráľ“.

Vo veku 23 rokov sa oženil s Čabiankou Helenou Rajtárovou, čím prišiel k značným majetkom vo forme pôdy, na ktorej mohol hospodáriť. Od roku 1903 viedol Ľudový spolok Dolnozemských Slovákov. V rokoch 1905 až 1906 bol poslancom Uhorského snemu za Reorganizovanú sociálnodemokratickú stranu Uhorska. V roku 1906 založil vlastnú Roľnícku stranu prepojenú s týždenníkom Paraszt Újság (Sedliacke noviny) za ktorú pôsobil ako poslanec v rokoch 1910 až 1911. Zastával záujmy slovenských roľníkov v Bekešskej oblasti.

V roku 1908 založil odborovú organizáciu maloroľníkov, poľnohospodárskych robotníkov a nádenníkov. Poukazoval na nemravné postupy veľkostatkárov, čím si narobil nepriateľov. Osudným sa mu stal článok v novinách, kde zverejnil podrobnosti o podvodoch rodiny Zsilinských. Bratia Ondrej a Gábor Zsilinskí vtrhli do jeho domu, kde ho 14. mája ráno postrelili. Áchim neskôr (15. mája) zraneniam podľahol. Jeho pohreb sa stal demonštráciou obyvateľov Čabianskej oblasti.

## Referencie

## Literatúra
* HRIVNÁK, Mihály/HRIVNÁK, Michal  MOLNÁR, Eszter M./MOLNÁROVÁ, Estera M. (eds.): *Áchim L. András az idő mérlegén : A parasztvezér születésének 130. évfordulója alkalmából szervezett rendezvények szöveggyűjteménye / Ondrej L. Áchim na vážkach času : Zborník materiálov podujatí organizovaných pri príležitosti 130. výročia narodenia sedliackeho vodcu (Budapešť, Békešská Čaba, 13.-14. marec 2001; Slovenský Komlóš, 16. november 2001).* [Bilingválne vydanie] Budapešť : Slovenská samospráva XII. obvodu, 2003, 221 s. ISBN 963-202-026-X

Kategória:Slováci v Maďarsku
Kategória:Slovenskí politici
Kategória:Poslanci uhorského snemu
Kategória:Osobnosti z Békešskej Čaby
MTV 00s

**MTV 00s** je platený hudobný televízny kanál z portfólia MTV, ktorý vysiela výhradne hudobné klipy z 2000 rokov. Bol spustený 1. augusta 2021 a nahradil stanicu VH1 Europe.  Stanica nevysiela reklamu.

## Dostupnosť

Stanica je na Slovensku dostupná na satelite (Skylink, Slovak Telekom, DIGI Slovakia), u káblových operátorov (UPC Broadband Slovakia, v IPTV a vo 4. multiplexe DVB-T v platenej službe Plustelka.

## Referencie

Kategória:Hudobné televízne stanice
Tomáš Gajlík

**Tomáš Galík**, známy aj pod pseudonymom **Gajlo** (* 18. september 1979), je slovenský hudobný dramaturg, džezový klavirista, hudobný skladateľ a hudobný producent. Je uznávaný klavírista na slovenskej, ale aj medzinárodnej džezovej scéne. Okrem džezu je aktívny aj v oblasti pop music, rnb a hip-hopu.

Spolupracoval s mnohými hudobníkmi ako sú Red Holloway, Harry Sokal, John Purcell, Laurie Antonioli, Marek Balata, Matthew Mitchell, Steve Wood, Howard Curtis, Michal Bugala, Miro Suchomel, Dodo Šošoka, Robo Opatovský, Lucia Lužinská, Sima a iní. Produkoval viaceré úspešné skladby speváka Roba Opatovského („Prší“, „Niečo máš“ a iné). Je dvorným producentom a manažérom speváčky Simy. 

Tomáš sa po smrti piešťanského džezmena Jozefa „Doda“ Šošoku ujal spolu s Viktorom Nižňanským organizovania Piešťanského džezového festivalu. Bol spoluorganizátorom Festivalu Doda Šošoku v Piešťanoch, kde pôsobil ako hudobný dramaturg. 

## Kariéra
Tomáš Gajlík pochádza z Piešťan z muzikantskej rodiny, kde jeho otec, basgitarista Ján „Cuco“ Gajlík, ho viedol odmalička k hudbe. Nie len džezovej, ale aj ostatným hudobným štýlom, čo sa odrazilo aj neskôr na jeho hre a kompozíciách. Po ukončení základnej umeleckej školy a absolvovaní strednej školy v odbore hotelová akadémia, vyštudoval odbor džezový klavír na prestížnej Universität für Kunst und Musik v Grazi.

Koncom roka 2008 absolvoval turné ako člen živej sprievodnej kapely hip-hopovej formácie Kontrafakt.

V roku 2010, po niekoľkých rokoch príprav a skladania jazzových kompozícií, vydal svoj debutový album s názvom *More Than One Way*. Krstnými rodičmi albumu sa stali speváčky Lucia Lužinská a Tina.

Za realizáciu kultúrnych podujatí v oblasti džezovej hudby a šírene dobrého mena mesta Piešťany doma i v zahraničí mu bola udelená Cena primátora mesta Piešťany - Kultúrna osobnosť roka (2011).

Spoločne s bubeníkom Dávidom Hodekom vytvorili hudobnú formáciu H&G Factory (Hodek & Gajlík Factory). V Amerike finalizovali svoj debutový album s názvom *Puttin' Together*, ktorý vyšiel na jar 2013. Skladby z neho otestovali v renomovaných hudobných kluboch New Yorku. Prizvali si ako hostí projektu maďarského basgitaristu Tomiho Heiliga a DJa RAHATMAHATIXa. Krstnými rodičmi albumu boli Anita Soul, Michal "Ego" Straka a Igor Kmeťo ml.. Kapela v zložení Dávid Hodek (bicie), Tomáš Gajlík (klavír), Tomi Heilig (basgitara) a DJ Rahatmahatix vyrazili v máji 2013 na koncertné turné v slovenských i českých kluboch.

## Osobný život
Od roku 2014 tvorí pár so speváčkou Simonou Hégerovou, známou pod pseudonymom Sima, ktorej je zároveň dvorným producentom a manažérom.

## Diskografia
* 2009: *More Than One Way*
* 2013: *Puttin' Together* (v zoskupení H&G Factory)

## Turné
* Puttin' Together 2013 (v zoskupení H&G Factory)

## Ocenenia a nominácie

## Referencie

## Externé odkazy
* 
* Tomáš Gajlík na Discogs
* H&G Factory na Discogs

Kategória:Slovenskí hudobní producenti
Kategória:Slovenskí skladatelia modernej hudby
Kategória:Slovenskí džezoví klaviristi
Stredná odborná škola dopravná

**Stredná odborná škola dopravná** môže byť:

*Stredná odborná škola dopravná (Bratislava, Kvačalova 20)
*Stredná odborná škola dopravná (Trenčín, Školská 66)

## Pozri aj
*Stredná priemyselná škola dopravná
Koncentračný tábor Nováky

thumb|Koncentračný tábor Nováky

**Koncentračný tábor Nováky** alebo **tábor nútených prác Nováky** bol koncentračný a pracovný tábor v Novákoch (časť Laskár). 

Tábor zriadilo slovenské ministerstvo vnútra pod vedením Alexandra Macha. Výstavba začala 2. októbra 1941 na mieste bývalých vojenských skladov.

Ako pracovný a koncentračný tábor pre židov fungoval od roku 1941 do vyhlásenia SNP v roku 1944. V tomto období slúžil na nútené práce, hlavne šitie uniforiem a iných odevov ale v prevádzke boli aj iné dielne. V tábore bola vlastná poľnohospodárska výroba, nemocnica, jasle a škola. Deportácie Židov začali v marci 1942. Odhadom bolo deportovaných 4 až 5-tisíc osôb.

Kapacita tábora bola 4 000 osôb a počas najvyššej produkcie v lete roku 1944 tu pracovalo asi 1 600 osôb. 

Po druhej svetovej vojne slúžil tábor ako sústreďovací tábor pre príslušníkov nemeckej menšiny pred ich odsunom. Od 1. decembra 1945 do 1. apríla 1946 ako pracovný tábor zriadený na základe nariadenia č. 105/1945 Zb. n. SNR, kde boli sústreďované nielen osoby odsúdené súdom na trest na slobode v osobitných pracovných útvaroch, ale aj bez rozhodnutia súdu osoby, *„ktoré svojou činnosťou ohrozujú výstavbu štátu v duchu ľudovodemokratickom, verejnú bezpečnosť, verejný pokoj a verejný poriadok, verejné zásobovanie ... ako aj osoby, ktoré prejavujú zmýšľanie štátu nepriateľské alebo na také zmýšľanie iné osoby povzbudzujú, prípadne osoby, ktoré sa vyhýbajú práci.“*

Od roku 1948 až do svojho zániku 1953 politických väzňov komunistického režimu. Bol to najväčší tábor na Slovensku. Dnes je na jeho mieste pamätník a torzo z niekoľkých stĺpov.

## Literatúra
O tábore vyšlo niekoľko literárnych svedectiev:
* 
* 

## Referencie

Kategória:Holokaust na Slovensku
Kategória:Koncentračné tábory
Kategória:Nováky
Sedlo pod Kohútom

**Sedlo pod Kohútom** () je horské sedlo v Nízkych Tatrách. Nachádza sa v západnej časti pohoria, nad obcou Ludrová, juhovýchodne od Ružomberka.

## Polohopis
Leží v severozápadnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou hrebeňa, ktorý vedie severným smerom zo Salatína () cez Bohúňovo () a oddeľuje severne situovaný vrch Kohút () a južne ležiaci Kriváň (). Prepája zároveň západne situovanú Ludrovskú a východne ležiacu Komornickú dolinu. Nimi odteká prebytočná voda do Váhu, kam smeruje potok Ludrovčanka a Komornícky potok. Oblasť je súčasťou ochranného pásma Národného parku Nízke Tatry a sedlom prechádza značená turistická trasa.

Sedlo leží v Žilinskom kraji, v okrese Ružomberok a na katastrálnom území obce Liptovská Štiavnica.

## Prístup
* po  zelenej turistickej značke:
** od severu z Ludrovej
** od juhu zo Salatína () cez Bohúňovo ()

## Referencie

## Pozri aj
* Ďumbierske Tatry
* Salatíny
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Láska a pomsta

***Láska a pomsta*** ( *Valientes*) je argentínska telenovela z produkcie spoločnosti Pol-ka Producciones pre televíziu El Trece v rokoch 2009 – 2010. Hlavné postavy stvárnili herci Luciano Castro a Julieta Díaz.

## Obsadenie

## Vysielanie na Slovensku
Na Slovensku sa táto telenovela v premiére začala vysielať dňa 16. apríla 2010 na JOJ Plus v slote o 17. hod. Pre nízku sledovanosť bola telenovela po 48 epizódach stiahnutá z vysielania. Zvyšné epizódy sa potom vysielali na JOJ Plus od 6. marca 2012 v slote o 04. hod. Záverečná epizóda bola odvysielaná dňa 20. januára 2013.

Druhýkrát sa táto telenovela vysielala na TV WAU od 3. júna 2013 do 23. septembra 2013 v ranných hodinách.

## Referencie

## Externé odkazy
* 
* 
* Láska a pomsta na oficiálnom YouTube kanáli televízie El Trece 

Kategória:Argentínske telenovely
Kategória:Telenovely z 2009
Kategória:Televízne seriály z roku 2009
Ján Fedák (jazykovedec)

**Ján Fedák** (* 17. júl 1902, Ľubotín – † 30. január 1948, Prešov) bol slovenský jazykovedec, pedagóg a člen jazykovedného odboru Matice slovenskej.

## Životopis
Narodil sa v rodine mlynára Štefana Fedáka a jeho manželky Anny rod. Sokoľskej. Stredné školy navštevoval v Sabinove (nižšie gymnázium) a Prešove. Od roku 1921 študoval slovenský, poľský a ruský jazyk na Filozofickej fakulte Karlovej univerzity. Vysokoškolské štúdia ukončil roku 1925. V rokoch 1925 až 1928 pôsobil ako profesor na gymnáziách v Michalovciach a Prešove, následne v rokoch 19281933 v Berehove, 19331938 vo Zvolene, v roku 1938 ako dočasný správca v Zlatých Moravciach, v rokoch 19391945 ako riaditeľ gymnázia v Novom Meste nad Váhom a po roku 1945 na učiteľskej akadémii v Prešove najskôr ako riaditeľ, potom ako profesor.

Popri svojej pedagogickej činnosti sa venoval aj dialektologickému výskumu Šariša, predovšetkým svojho rodiska Ľubotína. Výsledky svojho výskumu uverejňoval hlavne v časopise Slovenská reč a v Sborníku Matice slovenskej. Za svoju činnosť v jazykovede sa roku 1932 stal riadnym členom Jazykovedného odboru Matice slovenskej.

## Referencie

Kategória:Slovenskí jazykovedci
Kategória:Slovenskí stredoškolskí pedagógovia
Kategória:Absolventi Filozofickej fakulty Karlovej univerzity
Kategória:Osobnosti z Ľubotína
Marcelo Mazzarello

**Marcelo Rodolfo Mazzarello** (* 13. február 1965, Buenos Aires, Argentína) je argentínsky televízny, divadelný a filmový herec.

## Kariéra
Od začiatku 90. rokov 20. storočia pôsobí v divadle, za svoj výkon v inscenáciách *El H. de P. del Sombrero* a *Mamá decía* získal v rokoch 2013 a 2016 ocenenie Estrella de Mar.

V televízii sa prvýkrát predstavil v drobnej úlohe v roku 1993, pravidelne tam pôsobí od roku 1997, kedy stvárnil jednu z hlavných úloh v seriálu *Naranja y media*, za ktorú získal cenu Martína Fierra. Neskôr hral napr. v seriáloch *[[Divoký anjel]]*, *Buenos vecinos*, *[[Rany z lásky]]*, *Los Únicos* a *Simona*.

Príležitostne sa objavuje aj vo filmoch, napr. v snímkach *La herencia del tío Pepe*, *Felicidades*, *La fuga* a *La leyenda*.

## Filmografia
### Televízia

### Filmy
* 1997: *La herencia del tío Pepe*
* 2000: *Felicidades*
* 2001: *La fuga*
* 2002: *Chúmbale*
* 2005: *La suerte está echada*
* 2005: *La demolición*
* 2006: *Pretendiendo*
* 2007 – 2008: *Horizontal/Vertical*
* 2008: *Dos amigos y un ladrón*
* 2008: *La leyenda*
* 2012: *La boleta*
* 2018: *Instrucciones para la poligamia*
* 2024: *El Ciudadano Modelo*

### Divadlo
* 1992: *La gran ilusión*
* 1995: *Volpone*
* 1997: *Teatro Zen*
* 2001: *Los locos de la reina*
* 2002: *El empresario*
* 2003: *Sexo mentiras y dinero*
* 2003: *¿Quién son vó!*
* 2005: *El enfermo imaginario*
* 2006: *El pan de la locura*
* 2007: *Hamel, teatro sin animales*
* 2008: *Vidé, la cinta fija*
* 2009 – 2010: *Días eternos*
* 2011: *La pulga en la oreja*
* 2012 – 2013: *El H. de P. del Sombrero*
* 2014 – 2015: *Mazzarello no chilla*
* 2016: *Mamá decía*
* 2016: *El avaro*
* 2017: *La Denuncia*
* 2018: *Chorros*
* 2023 – 2024: *Cuando duerme conmigo*

## Referencie

## Externé odkazy
* 
* 
* Marcelo Mazzarello na Instagrame

Kategória:Argentínski televízni herci
Kategória:Argentínski divadelní herci
Kategória:Argentínski filmoví herci
Kategória:Osobnosti z Buenos Aires
Emmanuelle (film z roku 2024)

***Emmanuelle*** je francúzska erotická dráma, ktorú režírovala francúzska režisérka Audrey Diwan. Film mal oficiálnu premiéru 25. septembra 2024 vo Francúzsku a 20. septembra bol uvedený na 72. ročníku San Sebastián International Film Festival vo Španielsku.

Film vychádza z rovnomenného románu od Emmanuelle Arsan z roku 1959, ktorý ťažil z úspešnej filmovej adaptácie Justa Jaeckina z roku 1974 so Sylviou Kristel v hlavnej úlohe. Ide o ôsmy hraný celovečerný film zo série Emmanuelle.

## Herecké obsadenie
* Noémie MerlantEmmanuelle
* Will SharpeKei Shinohara
* Jamie Campbell BowerSir John
* Naomi WattsMargot Parson
* Chacha HuangZelda
* Anthony Chau-Sang WongThe Eye
* Adam PakMr. Bao

## Fakty a zaujímavosti
* V deji filmu Audrey Diwan zmenila prostredie z Bangkoku, ktorý sa vyskytuje v románe na Hongkong.
* Pred prijatím hlavnej úlohy herečka Noémie Merlant nečítala knihu ani nevidela film a vedela len o rozruchu okolo toho. Len dva dni pred stretnutím s Audrey Diwan sa dozvedela, že režisérka na ňu myslela, aby hrala Emmanuellu.
* Pôvodne mala hrať rolu Emmanuelle Léa Seydoux, ale Audrey Diwan nakoniec uprednostnila Noémie Merlant, ako vysvetlila v *Deadline* vo februári 2023: „Milujem Léu Seydoux, chcem s ňou v budúcnosti natočiť film, ale veľmi nezodpovedala postave, ktorú som si predstavovala.“
* Vo Francúzsku videlo film 68 205 divákov.

## Galéria

Súbor:Noémie Merlant 2017 2.jpg|Noémie Merlant, predstaviteľka hlavnej postavy Emmanuelle.
Súbor:Naomi Watts by Gage Skidmore.jpg|Naomi Watts, predstaviteľka Margot Parson.
Súbor:Will Sharpe 2024 Emmys 01.png|Will Sharpe, predstaviteľ postavy Kei Shinohara.
Súbor:Jamie Campbell Bower WonderCon 2, 2013.jpg|Jamie Campbell Bower, predstaviteľ postavy Sir John.


## Referencie

## Pozri aj
* Emmanuelle
* ''Emmanuelle''
* ''Emanuela''
* D'Emmanuelle à Emmanuelle, deux films au coeur de deux révolutions sexuelles

## Externé odkazy
* ''Emmanuelle'' v Pathé films
* 
* 
* 
* 

Kategória:Filmy podľa názvu
Kategória:Filmy z 2024
Kategória:Sfilmované romány
Kategória:Francúzske filmové drámy
Kategória:Francúzske erotické filmy
Sassafras Mountain

**Sassafras Mountain** () je najvyšší vrch štátu Južná Karolína v Spojených štátoch.  v pohorí Blue Ridge Mountains, ktoré je súčasťou Apalačských vrchov. Relatívna výška vrcholu je .

## Názov
Názov vrchu pochádza z rodu stromov v angličtine zvanom *sassafras*.

## Poloha
Nachádza sa v okrese Pickens County (Južná Karolína). Vrcholom prechádza hranica medzi Južnou a Severnou Karolínou. Vrch tiež leží v Headwaters State Forest. Na svahoch vrchu pramení South Branch Saluda River, jeden z prítokov Saluda River. Na vrchol vedie F. Van Clayton Memorial Highway s dĺžkou 4,7 míle (7,56 km). Rozhľadňa na vrchole sa nachádza vo výške 11 stôp nad terénom a umožňuje výhľad do Južnej a Severnej Karolíny a Georgie.

## Galéria

Súbor:SassafrasPlaque.jpg|Tabuľka na vrchole
Súbor:SassafrasMarker.jpg|Geodetický bod
Súbor:Sassafras Mountain South Carolina 2020 5.jpg|Rozhľadňa s hranicou medzi štátmi


## Referencie

## Iné projekty

## Zdroj

Kategória:Vrchy v Južnej Karolíne
Kategória:Vrchy v Severnej Karolíne
Kategória:Najvyššie vrcholy štátov USA
Kategória:Tisícovky v USA
Kategória:Vrchy v Apalačských vrchoch
Norberto Díaz

**Norberto Osvaldo Díaz** (* 1. marec 1952, Buenos Aires, Argentína† 18. december 2010, Buenos Aires) bol argentínsky televízny, divadelný a filmový herec.

Na Slovensku je známy svojím účinkovaním v telenovelách *[[Čierna perla]]*, *[[Divoký anjel]]*, *[[Sladká Lucia]]* a *[[Yago]]*.

## Životopis
Do svojich 18 rokov nemal v úmysle stať sa hercom. Pokúšal sa začať študovať psychológiu, keď pôsobil v mládežníckej organizácii Justicialistickej strany Perónistická mládež. Ale po stopách svojej priateľky začal chodiť na divadelné kurzy a objavil v sebe nadanie na herectvo.

V rokoch 1976 až 1980 bol súčasťou repertoárovej skupiny, ktorú režíroval Agustín Alezzo. Tu začal účinkovať vo svojich prvých dielach ako *Sólo 80*, *Tiempo de vivir* a *Despertar de primavera*. V tom čase sa zúčastňoval na kultúrnom hnutí Teatro Abierto.

Zatiaľ čo jeho práca v divadle pokračovala, zavolali ho aj do televízie. Debutoval v seriáli *Homicidios Division*, neskôr si zahral v telenovele *Trampa para un soñador*. Taktiež sa objavil aj v emblematických filmoch národnej kinematografie 80. rokov ako *No habrá más penas ni olvido*, *Darse cuenta* a *Mirta, de Liniers a Estambul*.

Jeho herecké povolanie mu dalo aj rodinu: z deväťročného manželstva s herečkou Alejandrou Abreu sa mu v roku 1986 narodila dcéra Manuela, ktorá sa tiež stala herečkou. V 90. rokoch si prešiel rôznymi pracovnými vzostupmi a pádmi, ale nikdy sa nevzdal a začal častejšie účinkovať v telenovelách. Najmä po významnej úlohe Daría Serventeho v telenovele *Ricos y famosos* opakovane stvárňoval záporné postavy v ďalších seriáloch, napr. *[[Divoký anjel]]*, *[[Sladká Lucia]]*, *[[Yago]]*, *1000 millones* a *Collar de Esmeraldas*. Mal veľkú radosť z účinkovania vo filme *El faro*, ktorý režíroval jeho priateľ Eduardo Mignogna. Posledné dve diela, v ktorých hral, boli *Las chicas del calendario* a *El diario de Anna Frank*.

Bol fanúšikom športového klubu Atlético Huracán.

## Úmrtie
Dňa 18. decembra 2010 bol vo vidieckom dome a trávil víkend so svojou dcérou Manuelou a skupinou priateľov. Po obede sa cítil trochu unavený a rozhodol sa krátko si zdriemnuť. O niekoľko hodín neskôr boli jeho priatelia znepokojení, pretože nevstal. Zomrel v ten istý deň na infarkt myokardu počas spánku, vo veku 58 rokov. Jeho zdravie bolo v posledných rokoch oslabené kvôli žalúdočným problémom. V roku 2008 podstúpil operáciu brušnej prietrže. Jeho telesné pozostatky boli uložené nasledujúci deň na cintoríne v Chacarite v Buenos Aires.

## Filmografia
### Televízia

### Film

### Divadlo

## Referencie

## Externé odkazy
* 
* 

Kategória:Argentínski televízni herci
Kategória:Argentínski divadelní herci
Kategória:Argentínski filmoví herci
Kategória:Úmrtia na infarkt myokardu
Kategória:Osobnosti z Buenos Aires
Rádio Blaník

**Rádio Blaník** je česká celoplošná rozhlasová stanica, vysiela zmes hudby stredného prúdu prevažne českej tvorby, ale aj zahraničnej. Každú hodinu vysiela krátke správy.

V mnohých krajoch Česka patrí medzi najpočúvanejšie stanice. Nižšia počúvanosť na Morave je spôsobená využitím frekvencií po iných staniciach.

Stanica sa zameriava na cieľovú skupinu vo veku 30+. Využíva slogany: „*Hrajeme hezky česky*“, „*Pohodové české rádio*“ a „*Pohodové rádio pro celou Moravu a Slezsko*“. Každý rok v máji organizuje narodeninový koncert pri zámku na Konopišti a od roku 2022 aj každú jeseň v Ostrave. Každý prvý pondelok v mesiaci stanica hrá iba české a slovenské pesničky.

## História
Vysielanie stanice začalo 5. júna 1999. Pôvodne išlo o lokálne rádio pre stredné Čechy. V éteri nahradila zaniknuté Rádio VOX. Vysielanie Blaníka sa počas krátkej doby začalo tešiť veľkej obľube a preto začalo byť rozširované pokrytie. V júni 2002 skončilo vysielanie Rádia Vranov a jeho frekvencie prevzal Blaník. V piatok 27. decembra 2002 začal Blaník využívať kmitočty Rádia TEP. 20. januára 2008 skončili dve stanice - Rádio Děčín a Eldorádio, 4. februára 2008 skončila ďalšia stanica - Plzenské Rádio Karolína. S Blaníkom vo východných Čechách spolupracovalo Rádio OK, ktoré 1. júna 2010 zaniklo a stalo sa súčasťou Rádia Blaník. 1. decembra 2013 sa Blaník rozšíril na Moravu vďaka frekvenciám po Rádiu Valašsko. V marci 2018 bolo rozhodnuté o zániku západočeského Rádia Egrensis, na ktorého frekvenciách sa ozýva Blaník. 1. mája roku 2020 Blaník prevzal celkom 10 frekvencií po brnenskom Rádiu Petrov. Od 7. novembra 2020 vysiela Blaník na ostravskej frekvencii 93,7 FM Rádia Helax, ktoré je teraz len online premenované na Fajn Helax bez moderovaného obsahu vysielane z Prahy, a na frekvenciách Radia Rubi. Od 6. septembra 2021 do 31. marca 2022 bola z vysielača Ještěd na frekvencii 101,4 FM po Radiu Contact Liberec šírená liberecká mutácia Blaníka, od 1. apríla 2022 je tu vysielaná verzia pre Čechy.

Od jesene roku 2021 pokrýva Rádio Blaník Čechy, Moravu aj Sliezsko a tým sa stalo konkurenčnou celoplošnou stanicou.

Ako jediná česká stanica vysielala každý deň odpájané vysielanie pre Čechy & Moravu a Sliezsko. Stream Čechy je vysielaný z hlavného štúdia v Prahe, stream Morava a Sliezsko, ktorý bol vysielaný z Ostravy ale v máji 2025 skončil a vysielanie je teda spoločné pre oba okruhy. V odpájaných hodinách sa vysielal čisto regionálny servis s miestnymi moderátormi – na Morave a Sliezsku Honza Foltýn alebo Michal Krusberský. Odpájanie prebiehalo aj pri programe „*Písničky na přání*“, rádio teda bolo bližšie so svojimi poslucháčmi.

Špeciálna verzia Blaník CZ ktorá vysiela iba české a slovenské pesničky je dostupná na internete a od leta 2025 aj celoplošne v DAB+. V klasickom analógovom FM vysielaní nie je Blaník CZ dostupný.

## Referencie

Kategória:České rozhlasové stanice
Kategória:Organizácie založené v 1999
Beggar’s Song

„**Beggar’s Song**“ je druhý singel írskej rockovej skupiny Thin Lizzy. Vyšiel 11. januára 1971 ako testovacia jednostranná 7-palcová acetátová platňa vydavateľstva Decca Records. Na svete sa údajne zachovala len jedna kópia tohto singla.

## Zoznam skladieb
# „Beggar’s Song“ – 4:27

## Obsadenie
* Phil Lynott – spev, basgitara
* Eric Bell – gitara
* Brian Downey – bicie
* Trevor Fletcher – zvukový inžinier

## Externé odkazy
* „The Beggar’s Song“ na YouTube

## Zdroj
* 
*

Kategória:Single z 1971
Kategória:Single skupiny Thin Lizzy
Acetátová platňa

náhľad|12", 10" a 7" acetátová platňa
náhľad|Poškodená acetátová platňa
**Acetátová platňa** (, tiež známa ako *lacquer*, *test acetate*, *dubplate* alebo *transcription disc*) je typ gramofónovej platne všeobecne používaný od 30. do konca 50. rokov 20. storočia. Tieto platne boli vyrábané na testovacie účely, a to kopírovaním z hlavného záznamu (tzv. *master*), najčastejšie z magnetickej pásky. Napriek názvu neobsahujú žiadny acetát, sú vyrábané z hliníka, na ktorom je tenká vrstva nitrocelulózového laku. Vo väčšine prípadov vznikla len jedna acetátová platňa, čo z nich robí veľmi cennú zberateľskú záležitosť. Napríklad pôvodná acetátová platňa albumu *[[The Velvet Underground & Nico]]* od skupiny The Velvet Underground, ktorú majiteľ zakúpil na pouličnom trhu za 75 centov, bola predaná za viac ako 25-tisíc dolárov. Nahrávka s coververziou piesne „That’s All Right“ v podaní Elvisa Presleyho bola roku 2013 predaná za 64-tisíc eur.

## Referencie

## Iné projekty

## Zdroj

Kategória:Zvukové nosiče
Eiffel (film z roku 2021)

***Eiffel*** je francúzsko-nemecký film z roku 2021, ktorý režíroval Martin Bourboulon. Je to historicko-romantická dráma inšpirovaná skutočnou udalosťou životopisu architekta a konštruktéra Gustava Eiffela.

Film *Eiffel* mal premiéru 2. marca 2021 na francúzskom filmovom festivale Alliance Française v Austrálii a 13. októbra 2021 ho uviedla spoločnosť Pathé Distribution vo Francúzsku.

## Dej
Gustave Eiffel práve dokončil spoluprácu na Soche slobody a je na vrchole svojej kariéry. Francúzska vláda chcela, aby vytvoril niečo veľkolepé pre veľkolepú výstavu v Paríži v roku 1889, no Eiffel sa spočiatku o projekt nezaujímal. Všetko sa zmenilo, keď opäť stretol svoju detskú lásku. Ich zakázaný vzťah ho inšpiruje k tomu, aby navždy zmenil panorámu Paríža.

## Herci a postavy
* Romain DurisGustave Eiffel
* Emma MackeyAdrienne Bourgès
* Pierre DeladonchampsAntoine de Restac
* Bruno RaffaelliBourgès
* Alexandre SteigerJean Compagnon
* Andranic ManetAdolphe Salles
* Philippe HérissonÉdouard Lockroy
* Stéphane BoucherPauwels
* Jérémy LopezMaurice Koechlin
* Damien ZanolyÉmile Nouguier
* Sophie Fougèrepani Bourgès
* Joseph RezwinR. Milligan McLane
* Jérémie PetrusEdmond

## Fakty a zaujímavosti
* Montáž filmu trvala 36 týždňov. Bolo skutočne ťažké nájsť správnu rovnováhu medzi rôznymi obdobiami milostného príbehu a stavbou Eiffelovky.
* Film sa natáčal počas pandémie COVID-19, ktorá skomplikovala natáčanie. Vo filme bolo okolo 500 komparzistov.
* Na voľnej (Backlot 217) ploche sa postavila istá časť konštrukcie Eiffelovky, ktorá bola vybudovaná v o trochu zmenšenej veľkosti.
* Film bol nominovaný na cenu César Awards za najlepšie kostýmy, výpravu a vizuálne efekty.
* Vo Francúzsku videlo film 1 467 925 osôb.

## Galéria

Súbor:Romain Duris 66ème Festival de Venise 10.jpg|Herec Romain Duris stvárňujúci postavu Gustava Eiffela.
Súbor:Emma Mackey MTV UK, January 2019.jpg|Herečka Emma Mackey stvárňujúca postavu Adrienne Bourgès.
Súbor:Pierre Deladonchamps 2014.jpg|Herec Pierre Deladonchamps stvárňujúci postavu Antoine de Restac.


## Referencie

## Externé odkazy
* ''Eiffel'' v Pathé Distribution 
* 
* 
* 
* 

Kategória:Filmy podľa názvu
Kategória:Filmy z 2021
Kategória:Francúzske filmové drámy
Kategória:Francúzske historické filmy
Kategória:Francúzske romantické filmy
Kategória:Francúzske filmy inšpirované skutočnou udalosťou
Kategória:Francúzske biografické filmy
Sedlo pod Malým Salatínom

**Sedlo pod Malým Salatínom** () je horské sedlo v Nízkych Tatrách. Nachádza sa v západnej časti pohoria, nad obcou Liptovská Štiavnica, juhovýchodne od Ružomberka.

## Polohopis
Leží v severozápadnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou mohutného hrebeňa, ktorý vedie zo Salatína () severným smerom a jeho masív oddeľuje od severne ležiaceho Malého Salatína (). V oblasti sedla sa hrebeň rozdeľuje, pričom severozápadne vedie vetva na Bohúňovo () a severovýchodne pokračuje druhé rameno cez Malý Salatín na Sliačsku Maguru (). Prepája západne situovanú Ludrovskú a východne ležiacu Ľupčiansku dolinu, ktorými prebytočnú vodu do Váhu odvádza potok Ludrovčanka a Ľupčianka. Oblasť je súčasťou Národného parku Nízke Tatry a národnej prírodnej rezervácie Salatín a v sedle sa križujú značené turistické trasy.

Sedlo leží v Žilinskom kraji, na hranici okresov Ružomberok a Liptovský Mikuláš a zasahuje na katastrálne územie obcí Liptovská Štiavnica a Partizánska Ľupča.

## Prístup
* po  zelenej turistickej značke:
** od severu z Ludrovej cez Bohúňovo ()
** od juhu zo Salatína () 
* po  modrej značke z Liptovských Sliačov cez Sliačsku Maguru ()

## Referencie

## Pozri aj
* Ďumbierske Tatry
* Salatíny
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Gustavo Guillén

**Gustavo Guillén** (vlastným menom *Gustavo Héctor Dasso*; * 30. jún 1962, Buenos Aires, Argentína† 28. máj 2020, La Plata, Argentína) bol argentínsky televízny a divadelný a herec.

## Kariéra
V roku 2007 sa zúčastnil reality šou *Bailando por un sueño*.

V roku 2008 debutoval v divadle v hre *Asesíname dulcemente*.

Bol bubeníkom rockovej skupiny Fuera de Peligro.

## Osobný život
V roku 2000 sa oženil s argentínskou modelkou Lorenou Bruno, s ktorou účinkoval v telenovele *Amor latino* a s ktorou mal syna Valentina.

Dňa 29. decembra 2013 sa oženil s Lucianou Abelenda, neskôr sa rozišli. Mali spolu syna Pedra.

## Úmrtie
Zomrel dňa 28. mája 2020 vo veku 57 rokov na zlyhanie srdca počas operácie rakoviny prostaty v meste La Plata.

## Filmografia
### Televízia
:

### Divadlo
:

## Referencie

## Externé odkazy
* 

Kategória:Argentínski televízni herci
Kategória:Argentínski divadelní herci
Kategória:Argentínski bubeníci
Kategória:Argentínske osobnosti talianskeho pôvodu
Kategória:Úmrtia na rakovinu prostaty
Kategória:Osobnosti z Buenos Aires
Notre-Dame v plameňoch

[náhľad|Požiar katedrály [15. apríl|15. apríla 2019.]]

***Notre-Dame v plameňoch*** () je francúzsko-talianky film z roku 2022, ktorý režíroval Jean-Jacques Annaud. Ide o drámu podľa skutočnej udalosti požiaru katedrály Notre-Dame v Paríži.

Film produkoval Jérôme Seydoux (Pathé) a Lorenzo Gangarossa. Dráma bola uvedená necelé tri roky po požiari a 191 rokov po vydaní románu *[[Chrám Matky Božej v Paríži (román)|Notre-Dame de Paris]]* od Victora Huga z 16. marca 1831.

## Herci a postavy
* Samuel Labarthegenerál Gontier
* Jean-Paul Bordesgenerál Gallet
* Mikaël ChirinianLaurent Prades
* Jérémie Laheurtehlavný praporčík Joël
* Maximilien Sewerynštábny seržant Reynald
* Garlan Le Martelotmanažér Aurélien
* Dimitri Storogekapitán Francis
* Xavier MalyCharley
* Chloé Jouannetdesiatnik Marianne
* Pierre Lottinporučík Alexandre
* Jules Sadoughištábny seržant Jordan
* Vassili SchneiderSandro

### Vo zvláštnych rolách
* Emmanuel Macron v archívnych záberoch
* Pierre-Marc LevergeoisDonald Trump
* Fabien HoussayeÉdouard Philippe

## Fakty a zaujímavosti
* Čiastočne sa natáčalo vo filmovom komplexe Cité du Cinéma.
* Pre niektoré scény katedrály sa využívali Katedrála svätého Štefana (Bourges) a Katedrála Notre-Dame (Amiens).
* Asi 5 % záberov boli skutočné, čiže neboli natočené filmovým štábom ale vznikli už pri samotnej udalosti.
* Film získal cenu César Awards za najlepšie vizuálne efekty.
* Vo francúzskych kinách videlo film 814 706 osôb.

## Referencie

## Externé odkazy
* ''Notre-Dame v plameňoch'' v Pathé Distribution 
* 
* 
* 
* 

Kategória:Filmy podľa názvu
Kategória:Filmy z 2022
Kategória:Francúzske filmové drámy
Kategória:Francúzske filmy inšpirované skutočnou udalosťou
Kategória:Filmy režírované Jeanom-Jacquesom Annaudom
Colin Brittain

**Colin** „**Doc**“ **Brittain** (* 29. december 1986, Nashville, Tennessee, USA) je americký skladateľ, producent a hudobník pracujúci pre nahrávaciu spoločnosť Warner Chappell Music. Je bubeníkom skupiny Linkin Park od ich opätovného návratu v septembri 2024. Pred nástupom do kapely písal a produkoval pre skupiny Papa Roach, Hands Like Houses, Basement, Dashboard Confessional, 5 Seconds of Summer, Miyavi, Foundry a One Ok Rock.

## Kariéra
Svoju kariéru začal hraním na bicie v skupine Oh No Fiasco. Následne vydali svoje debutové EP *No One's Gotta Know*.

V roku 2024 sa pripojil k americkej rockovej skupine Linkin Park ako jej nový bubeník po tom, čo pôvodný bubeník Rob Bourdon odmietol opätovne sa pripojiť k obnovenej skupine s novou speváčkou Emily Armstrong.

## Diskografia

### Linkin Park
* *[[From Zero]]* (2024)

## Referencie

Kategória:Rockoví bubeníci USA
Kategória:Hudobní producenti USA
Kategória:Linkin Park
Kategória:Osobnosti z Nashvillu (Tennessee)
Aaron Arrowsmith

**Aaron Arrowsmith** (* 14. júl 1750, Anglicko, Veľká Británia† 28. apríl 1823, Londýn, Spojené kráľovstvo Veľkej Británie a Írska) bol anglický geograf a kartograf.

## Životopis
Keď mu bolo zhruba dvadsať rokov, presťahoval sa na námestie Soho Square v Londýne, kde bol zamestnaný Johnom Carym a Williamom Fadenom. Najprv pracoval ako zememerač, neskôr sa presadil ako kartograf a vydavateľ máp a atlasov.

K roku 1804 publikoval Arrowsmith celkom 63 máp spoločne s vydavateľom Samuelom Lewisom z Philadelphie. Medzi jeho najslávnejšie diela patrí mapa Severnej Ameriky (1796) a Škótska (1807), ďalej mapa Tichého oceánu (1798) a atlas južnej Indie (1822).

Po jeho smrti pokračovali v práci jeho synovia Aaron a Samuel, ktorí vydali zemepisné príručky a niekoľko atlasov.

## Referencie

## Literatúra
* Chisholm, Hugh, ed. (1911). "Arrowsmith". Encyclopædia Britannica. Vol. 2 (11th ed.). Cambridge University Press. p. 650.

## Iné projekty

## Zdroj

Kategória:Britskí kartografi
Kategória:Britskí geografi
Silvia Baylé

**Silvia Baylé** (* 10. apríl 1949, Buenos Aires, Argentína) je argentínska herečka a filmová režisérka.

Na Slovensku je známa najmä z telenovely *[[Divoký anjel]]* ako kuchárka Socorro.

## Filmografia
### Televízia

### Filmy

### Divadlo

## Referencie

## Externé odkazy
* 
* 

Kategória:Argentínske televízne herečky
Kategória:Argentínske divadelné herečky
Kategória:Argentínske filmové herečky
Kategória:Osobnosti z Buenos Aires
Vláda Petra Fialu

**Vláda Petra Fialu** bola v poradí šestnásta vláda Českej republiky. Túto vládu 17. decembra 2021 vymenoval prezident ČR Miloš Zeman na zámku v Lánoch. Jej zostavením bol na základe výsledkov volieb do PČR v roku 2021 poverený líder koalície SPOLU Petr Fiala. Túto vládnu koalíciu vytvorili volebné koalície SPOLU a PIRSTAN, čiže politické strany ODS, KDU-ČSL, TOP 09, Piráti a STAN.

Vláde bola 13. januára 2022 vyslovená dôvera Poslaneckou snemovňou. Vládnu koalíciu podporilo 106 poslancov zo 193 prítomných. Celkovo vláda disponovala väčšinou 108 poslancov, no po odchode Pirátov sa počet poslancov znížil na 104.

## Legitimita vlády
Vláda vo voľbách získala celkom 43,41 % hlasov.

## Zloženie
Členovia vlády a ich funkcie:

## Referencie

Fiala
Kategória:2021 v Česku
Kategória:2022 v Česku
Kategória:2023 v Česku
Kategória:2024 v Česku
Kategória:2025 v Česku
Ráztocké sedlo

náhľad|Ráztocké sedlo
**Ráztocké sedlo** () je horské sedlo v Nízkych Tatrách. Nachádza sa v západnej časti pohoria, nad obcou Liptovská Lúžna, juhovýchodne od Ružomberka.

## Polohopis
Leží v západnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou mohutného hrebeňa, ktorý vedie z masívu Latiborskej hole () v hlavnom hrebeni severným smerom na Salatín () a Malý Salatín (). Oddeľuje južne situovaný Klin () a severne ležiaci Salatín () a prepája Lúžňanskú dolinu na juhozápade a Ľupčiansku dolinu na východe. Oblasť patrí do povodia Váhu, kde voda z východných častí odteká potokom Malé Železné a Ľupčiankou, západne pod sedlom pramení Ráztočná, ktorou voda tečie do Lúžňanky a Revúcej. Sedlom prechádza hranica Národného parku Nízke Tatry a severozápadná časť patrí do národnej prírodnej rezervácie Salatín a v sedle sa križujú značené turistické trasy.

Sedlo leží v Žilinskom kraji, na hranici okresov Ružomberok a Liptovský Mikuláš a zasahuje na katastrálne územie obcí Liptovská Lúžna a Partizánska Ľupča.

## Prístup
* po  červenej turistickej značke:
** od juhozápadu z Liptovskej Lúžnej
** od severozápadu z Ludrovej cez Salatín () 
* po  zelenej turistickej značke:
** od severu z Ludrovej cez Bohúňovo () a Salatín () 
** od juhovýchodu z osady Železnô

## Referencie

## Pozri aj
* Ďumbierske Tatry
* Salatíny
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Zoznam futbalových klubov v Anglicku podľa vyhraných trofejí

Tento článok obsahuje zoznam anglických futbalových klubov, zoradených podľa počtu získaných titulov z rôznych súťaží organizovanými anglickou futbalovou asociáciou, FIFA a UEFA. 

Prvá súťaž v Anglicku organizovaná národným orgánom, FA Cup, sa začala v sezóne 1871/72, čím sa stala jednou z najstarších futbalových súťaží na svete. Arsenal drží rekord v počte víťazstiev so 14 titulmi. Ligový futbal sa začal v nasledujúcom desaťročí založením Football League v sezóne 1888/89. Liga sa následne v roku 1892 premenovala na First Division, keď Football League založila Second Division. First Division zostala najvyššou divíziou anglického ligového systému až do roku 1992, kedy bola založená Premier League. Manchester United vyhral celkovo najviac ligových titulov s počtom 20. Anglická obdoba superpohára sa začala v roku 1898 inauguráciou Sheriff of London Charity Shield, kde sa proti sebe postavil najlepší profesionálny a amatérsky tím daného roka. Súťaž sa v roku 1908 premenovala na FA Charity Shield, ktorej názov bol neskôr v roku 2002 znovu premenovaný na FA Community Shield. Rekord drží Manchester United s 21 výhrami. Football League vytvorila v roku 1960 vlastnú vyraďovaciu súťaž, EFL Cup. Jeho aktuálny rekord je desať víťazstiev, ktorý drží Liverpool.

Európsky riadiaci orgán UEFA bol založený v roku 1954 a nasledujúci rok vytvoril svoju prvú a najprestížnejšiu súťaž, Európsky pohár. V roku 1992 bola súťaž rozšírená a premenovaná na Ligu majstrov UEFA. Liverpool drží anglický rekord v počte víťazstiev so šiestimi titulmi. Anglický rekord v počte víťazstiev v Pohári UEFA/Európskej lige sú tri, drží ho taktiež Liverpool. Ďalšou súťažou je  Superpohár UEFA, ktorý sa začal v roku 1972, a v ktorom proti sebe hrajú víťazi Ligy majstrov a Európskej ligy.  Liverpool drží anglický rekord v počte víťazstiev v Superpohári UEFA s počtom štyroch víťazstiev. V roku 2000 vytvoril medzinárodný riadiaci orgán FIFA Majstrovstvá klubov FIFA. Manchester United United, Liverpool, Chelsea a Manchester City sú jedinými anglickými tímami, ktoré vyhrali Majstrovstvá klubov.  

## Tituly
Čísla zvýraznené **tučným písmom** predstavujú rekord pre danú kategóriu.  

*Posledná aktualizácia 21. mája 2025 po víťazstve Tottenhamu Hotspur v [[Európska liga UEFA 2024/2025|Európskej lige UEFA 2024/2025]]* 

## Referencie

Kategória:Futbal v Anglicku
Kategória:Futbalové zoznamy
Jasenská dolina

**Jasenská dolina** môže byť:

* dolina vo Veľkej Fatre, pozri Jasenská dolina (Veľká Fatra)
* dolina v Nízkych Tatrách, pozri Jasenská dolina (Nízke Tatry)
Sedlo pod Skalkou

náhľad|Sedlo pod Skalkou
**Sedlo pod Skalkou** () je horské sedlo v hlavnom hrebeni Nízkych Tatier. Nachádza sa v západnej časti pohoria, nad obcou Liptovská Lúžna, juhovýchodne od Ružomberka.

## Polohopis
Leží v západnej časti pohoria, v geomorfologickom podcelku Ďumbierske Tatry a jeho časti Prašivá. Nachádza sa v hlavnom nízkotatranskom hrebeni medzi Veľkou Chochuľou () a Latiborskou hoľou () a oddeľuje Skalku () na juhozápade a Veľkú hoľu () na severovýchode. Prepája Lúžňanskú dolinu na severozápade a Jasenskú dolinu na juhovýchode. Voda zo severozápadných svahov odteká do Lúžňanky a Revúcej v povodí Váhu, juhovýchodné časti hrebeňa odvodňuje Jasenský potok do Hrona. Sedlo je súčasťou Národného parku Nízke Tatry a vedie ním turistická magistrála Cesta hrdinov SNP, na ktorú sa tu pripája chodník z Liptovskej Lúžnej.

Sedlo leží na pomedzí Žilinského a Banskobystrického kraja, na hranici okresov Ružomberok a Brezno a zasahuje na katastrálne územie obcí Liptovská Lúžna a Jasenie.

## Prístup
* po  červenej turistickej magistrále (Cesta hrdinov SNP):
** od juhozápadu z Hiadeľského sedla cez Veľkú Chochuľu ()
** od východu zo Sedla Latiborskej hole cez Veľkú hoľu ()
* po  žltej turistickej značke z Liptovskej Lúžnej

## Referencie

## Pozri aj
* Ďumbierske Tatry
* Prašivá (geomorfologická časť)
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Basketbalová extraliga žien 2024/25

**Basketbalová extraliga žien** v sezóne **2024/25**, sponzorsky **Tipos Basketbalová extraliga žien**, je 33. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V súťaži účinkuje 10 družstiev, o dve viac ako v predošlej sezóne, keď sa do extraligy vrátil BK Slovan Bratislava a prvý raz v histórii v nej štartuje BK Klokani Ivanka pri Dunaji. Titul obhajuje klub Piešťanské Čajky.

## Účastníci

Z extraligy po sezóne 2023/24 mal vypadnúť klub BK AS Trenčín, ktorý v baráži prehral s víťazom spojenej 1. ligy žien, U23 a U19, tímom Dubček Bratislava. Keďže sa súťaž rozšírila z ôsmich na desať účastníkov, prihlásili sa do extraligy aj Trenčín a BK Slovan Bratislava. Naopak, Dubček Bratislava do extraligy nevstúpil a jeho licenciu odkúpil klub BK Klokani Ivanka pri Dunaji.

## Líderky štatistík

## Referencie

## Pozri aj
* Slovenská basketbalová liga 2024/25

## Externé odkazy
* Oficiálna stránka extraligy žien
* Oficiálna stránka Slovenskej basketbalovej asociácie

Kategória:Basketbal v 2024
Kategória:Basketbal v 2025
Kategória:Basketbalová extraliga žien
Kategória:Šport na Slovensku v 2024
Kategória:Šport na Slovensku v 2025
Live and Let Die

**Live and Let Die** môže byť:

* anglický názov bondovky z roku 1973, pozri James Bond: Žiť a nechať zomrieť
* román Iana Fleminga zo série Bond kníh, pozri Live and Let Die (kniha)
* úvodná skladba k filmu o Bondovi, pozri Live and Let Die (singel)
* soundtrack k filmu o Bondovi, pozri Live and Let Die (soundtrack)

## Pozri aj
* Live and Let Live
Live and Let Die (kniha)

***Live and Let Die*** (doslovne *Žiť a nechať zomrieť*) je druhým románom zo série príbehov Jamesa Bonda od Iana Fleminga. Odohráva sa v Londýne, Spojených štátoch a na Jamajke a prvýkrát ho vo Veľkej Británii publikoval Jonathan Cape 5. apríla 1954. Fleming napísal román vo svojom sídle Goldeneye na Jamajke pred vydaním svojej prvej knihy *[[Casino Royale (kniha)|Casino Royale]]*; veľká časť pozadia pochádzala z Flemingových ciest po USA a poznania Jamajky.

Príbeh sa sústreďuje na Bondovo prenasledovanie „pána Biga“, zločinca, ktorý má spojenie s americkou zločineckou sieťou, svetom voodoo a SMERSHom (odnožou sovietskej tajnej služby), ktorá predstavuje hrozbu pre celý svet. Bond sa dostane do USA prostredníctvom pašovania zlatých mincí zo 17. storočia pánom Bigom z britských území v Karibiku. Román sa zaoberá témami prebiehajúceho zápasu medzi Východom a Západom studenej vojny, vrátane britských a amerických vzťahov, postavenia Británie vo svete, rasových vzťahov a boja medzi dobrom a zlom.

Rovnako ako *Casino Royale*, *Live and Let Die* bol všeobecne dobre prijatý kritikmi. Počiatočný náklad 7 500 výtlačkov sa rýchlo vypredal a v priebehu roka bol objednaný druhý náklad. Predaje v USA, keď tam román vyšiel o rok neskôr, boli oveľa pomalšie. Po komiksovej adaptácii v rokoch 19581959 Johnom McLuskym v *Daily Express* bol román adaptovaný v roku 1973 ako ôsmy film zo série Eon Productions. Bonda prvýkrát, v *[[James Bond: Žiť a nechať zomrieť|Žiť a nechať zomrieť]]* stvárnil Roger Moore. Hlavné dejové prvky z románu boli zakomponované aj do bondoviek *[[James Bond: Len pre tvoje oči|Len pre tvoje oči]]* z roku 1981 a *[[James Bond: Povolenie zabíjať|Povolenie zabíjať]]* z roku 1989.

## Postavy

## Referencie

## Externé odkazy
* ''Live and Let Die'' vo Faded Page
* ''Live and Let Die'' v Project Gutenberg Canada

## Zdroj

Kategória:Knihy o Jamesovi Bondovi
Kategória:Diela Iana Fleminga
Kategória:Knihy z 1954
Kategória:Britské romány
Kategória:Sfilmované romány
Kategória:Romány 20. storočia